laion/Wikipedia-Exotic huggingface dataset:
Leonid Potapov

Leonid Potapov (vene Леонид Сергеевич Потапов; 30. jaanuar 1907 Moskva – 25. oktoober 1948 Moskva ) oli NSV Liidu kabetaja. ajakiri "Шахматы и шашки в рабочем клубе ("64")"; Nr.6; 20. märts 1929; lk.14
Opel Senator

Opel Senator oli Opeli poolt toodetav suur sedaankerega tippmudel, mida toodeti kahe põlvkonna vältel aastatel 1978 kuni 1993. Mõlemad Senatorid olid tagarattaveoga ning Senator A-st tehti ka kupeemudel, mis kandis Opel Monza nime. Senator A mudelit toodeti aastatel 1978–1986 ning mudeliuuendus tehti Senatorile 1982. aasta lõpus. Senator A ehitati pikendatud Opel Rekord Epõhjale Mootorid: 2.0 R4 85 kW (1984–1986) 2.2 R4 88 kW (1984–1986) 2.5 R6 85 kW (1978–1981); 100kW (1982–1986); 103kW (1984–1986) 2.8 R6 102 kW (1978–1981) 3.0 R6 130 kW (1984–1986) 3.0 R6 132 kW (1982–1986) 2.3 R4 diisel 63 kW (1984–1986) Kõik mudelid olid varustatud 4-käigulise GM automaatkäigukastiga, manuaalkäigukast oli saadaval kõigile mudelitele vaid lisana. Keretüüp oli 4-ukseline sedaan Mudeliuuendus, mida tähistati ka kui Senator A2, toimus 1982. aasta lõpus ja uuendatud mudel jõudis müügile 1983. a märtsikuus. Selle käigus muutus esitulede ja kaitseraudade disain ning mootorivalikusse lisati diiselmootor. Opel Senatori põhjal valmis ka kolmeukseline suur luukpära Monza, mis jagas Senatoriga nii mootoreid, käigukaste kui ka valdavat osa salongi- ja keredetaildest, kuigi oli ka palju Monzale unikaalseid detaile. Senator A Senator A Senator A Senator A Senator A2 Senator A2 Opel Monza Opel Monza Senatori B mudelit toodeti aastatel 1987–1993 ning see ehitati samuti pikendatud Opel Omega põhjale. Keretüübiks oli ainult 4-ukseline sedaan. Mootorid: 2.5 R6 100 kW; 103 kW 3.0 R6 115 kW; 130 kW 3.0 R6 150 kW (24 klapiline) 4.0 R6 200 kW (erimudel Irmscher Senator, samuti 24 klapiline) Senator B Senator B Senator B
Kuldīga komtuur

Kuldīga komtuur (saksa keeles Komtur von Goldingen) oli Liivi ordu käsknik, kes valitses Kuldīga komtuurkonda. Esimene komtuur on teada aastast 1252, mil ordu oli suutnud Kuramaa lõunaosa vallutada. Viimane komtuur, Werner Schall von Bell, langes 1560. aastal Härgmäe lahingus venelaste kätte vangi ja hukati. Kuldīga komtuur oli üks Liivi ordu olulisemaid käsknikke ja kuulus enamasti ordunõukogu kõrgeimasse siseringi. Mõnest komtuurist sai hiljem ka Liivi ordumeister. 1252 Bruno 1252 Goswin 1253–1258 Heinrich 1272 Dietrich 1282 R. 1291 Helmich 1301 Detmar 1305 Rudolf 1310 Reimar Hahn 1327–1328 Eberhard von Monheim 1337–1341 Hermann Gutacker 1347–1348 Arnold von Vietinghoff 1363 Johann von Save... 1365–1367 Siegfried Hunswin von Lahnstein 1383–1395 Dietrich Hövelmann 1397–1399 krahv Meinhard von Everstein umbes 1405 Jakob 1413–1414 Heinrich von der Recke genannt Stam 1416 Helwig von Gilsa 1420 Walrabe von Hunsbach 1420 Albert Torck 1422 Dietrich Kra 1422–1427 Frank von Steinen 1428–1430 Swender von Reve 1430–1431 Heinrich von Notleben 1432–1434 Heidenreich Vincke von Overberg 1434–1436 Simon Langschenkel 1441 Bertold von Bredenol 1442–1446 Heinrich Schleier 1450–1451 Johann von Stemmen 1453–1462 Johann von Krieckenbeck genannt Spor 1462–1470 Lubbert von Varssem 1470–1471 Konrad von Herzenrode 1472–1482 Gerhard von Mallinckrodt 1484–1490 Dietrich von Oldenbockum (Altenbockum) 1490–1494 Heinrich von der Brüggen 1495–1501 Heinrich von Galen 1502–1519 Otto Goes 1519–1529 Gerhard von der Brüggen 1529–1535 Heinrich von Galen 1535–1544 Ernst von Münchhausen 1545–1556 Christoph von Neuhof genannt Ley 1556–1560 Heinrich Steding 1560 Werner Schall von Bell
Julianna Rose Mauriello

Julianna Rose Mauriello (sündinud 26. mail 1991 Irvingtonis New Yorgis) on USA laulja ja näitleja. Ta on tuntud eelkõige Stephanie osa täitjana lastesaates "LazyTown". "LazyTowni" koduleht
Lev Glezer

Lev Glezer (vene Лев Абрамович Глезер; 7. jaanuar 1905 – 1998) oli NSV Liidu kabetaja, rahvuselt juut [viide?]. Elukutselt oli ta vanaraamatu spetsialist. Ta töötas aastaid ühes Moskva vanaraamatukaupluses. Ta oli maleajakirja 64 kaberubriigi juht ja kirjutas ka väljaandes Šaški ('Kabe'). "Записки букиниста" ("Bukinisti märkmed"), Moskva, Kniga 1989, 256 lk., ISBN 5-212-000110–2 Sõltumatu veebisait "Kabe Venemaal" ("Шашки в России")
Boriss Blinder

Boriss Blinder (ukraina Борис Бліндер; 18. aprill 1913 – 6. märts 1998) oli Ukraina kabetaja. Ta tuli kolm korda NSV Liidu meistriks (1934, 1952, 1957).
Arakani osariik

Arakani osariik on 1. järgu haldusüksus Myanmaris. Elanikkonna enamus on arakanid. Osariik jaguneb Man-aungi, Kyaukpyu, Sittwe ja Thandwè ringkonnaks.
Ilja Gordon

Ilja Gordon (vene keeles Илья Семенович Гордон; 1906 Minsk – 1943) oli juudi päritolu Valgevene kabetaja, meistersportlane. Oli esimene ja kokku 11-kordne Valgevene meister Vene kabes (1925). Hukkus Leningradi rindel.
The Invisible Ray

"The Invisible Ray" on 1936. aasta USA õudusfilm. Boris Karloff (tiitrites Karloff; dr Janos Rukh) Béla Lugosi (dr Felix Benet) Frances Drake (Diana Rukh) Frank Lawton (Ronald Drake) Violet Kemble Cooper (Rukhi ema) Walter Kingsford (Sir Francis Stevens) Beulah Bondi (leedi Arabella Stevens) Frank Reicher (professor Meiklejohn) Paul Weigel (monsieur Noyer) Georges Renavent (tiitrites Georges Renevant; Surete ülem)
Arvo Ylppö

Arvo Henrik Ylppö (27. oktoober 1887 Akaa – 28. jaanuar 1992 Helsingi) oli soome lastearst ja arstiteadlane, Helsingi Ülikooli pediaatriaprofessor. Teda peetakse Soome lastenõuandlate süsteemi loojaks. Ta sai rahvusvaheliselt tuntuks enneaegsete laste tervist ja ravi käsitleva teadustööga. Ylppö astus 1906. aastal Helsingi Ülikooli ja otsustas spetsialiseeruda lastearstiks. 1912. aastast oli ta praktikal Berliinis keiserlikus lastehaiglas, kus kirjutas väitekirja bilirubiini metabolismist vastsündinutel. See ilmus Saksamaal 1913. aastal ja äratas rahvusvahelist tähelepanu. Ylppö lõpetas Helsingi Ülikooli 1914. Saksamaal keskendus Ylppö laste patoloogilisele anatoomiale. Oma uurimistöös täheldas ta, et enneaegselt sündinud laste surma põhjustasid ennekõike ravitavad haigused, mitte laste vähene areng, nagu tollal üldiselt arvati. See ärgitas parandama enneaegselt sündinud laste ravi. Aastatel 1920–1963 oli ta Helsingi lastehaigla Lastenlinna peaarst. 1920. aastast hakkas Ylppö õpetama Helsingi ülikooli haiglas. 1925. aastal nimetati see ametikoht pediaatriaprofessori omaks. 1952. aastal sai Ylppö Soome arstkonna vanemat tähistava tiitli arkkiatri, mis on kõrgeim arstile antav aunimetus Soomes. Tiitlit võib kanda vaid üks inimene korraga. Arvo Ylppö elas 104-aastaseks ning tegutses kõrge vanuseni nii arsti kui ka pedagoogina. Temalt ilmus rohkelt kirjutisi erialaajakirjades ning teda peeti arvamusliidriks. Kõigi aegade suurima soomlase hääletusel 2004. aastal sai Arvo Ylppö kuuenda koha. Ta on maetud Helsingi Hietaniemi kalmistule. Arvo Ylppö. "Lastetoast koolipingile". Tõlkinud Joosep Heinrich Teinmann. Loodus 1922.
Ayeyawadi piirkond

Ayeyawadi piirkond (ka Ayeyarwady piirkond) on 1. järgu haldusüksus Myanmaris. Elanikkonna enamus on birmalased ja karenid. Piirkond jaguneb kuueks ringkonnaks: Hinthada ringkond Labutta ringkond Ma-ubini ringkond Myaungmya ringkond Patheini ringkond Pyaponi ringkond
Ēriks Rags

Ēriks Rags (sündinud 1. juunil 1975 Ventspilsis) on Läti odaviskaja. Tema isiklik rekord on 86,47 meetrit, mille ta saavutas 2001 juulis Londonis.
Charles Lindbergh

Charles Augustus Lindbergh (4. veebruar 1902 Detroit – 26. august 1974 Kipahulu (Maui)) oli Ameerika Ühendriikide lendur ja sõjaväelane (brigaadikindral, 1954). Ta ületas 20. mail 1927 esimese soololendurina Spirit of St. Louisi nimelisel lennukil Atlandi ookeani. Selle lennuga sai Lindbergh üheks tuntumaks inimeseks lennunduses. 1933. aastal külastas ta Eestit. 1927 – USA kõrgeim sõjaline teenetemärk Medal of Honor 1927 – Hubbardi medal  Charles Lindbergh – pildid, videod ja helifailid Wikimedia Commonsis
Bago piirkond

Bago piirkond on 1. järgu haldusüksus Myanmaris. Piirkond jaguneb Bago, Pyay, Taungoo ja Tharyarwady ringkonnaks. http://data.unhcr.org/thailand/download.php?id=421
Kommunar

Kommunar on linn Venemaal Leningradi oblastis Gattšina rajoonis. Asub 35 km Peterburist lõunas, Ižora jõe ääres. Alev alates 1953. aastast, linn aastast 1993. Q127207496
Marcello Barbieri

Marcello Barbieri (sündinud 9. augustil 1940) on itaalia bioloog, kelle peamisteks erialadeks on embrüoloogia ja biosemiootika. Ta õppis bioloogiat Bologna Ülikoolis. Ta on töötanud Saksamaal, USAs ja Inglismaal. Alates 1992. aastast töötab ta Ferrara Ülikoolis Itaalias. Ta on olnud ajakirja Biosemiotics toimetaja.
Soome-ugri rahvaste 5. maailmakongress

Soome-ugri rahvaste V maailmakongress toimus 27. juunist 1. juulini 2008 Handi-Mansimaal Hantõ-Mansiiskis, Venemaal. Kongressi peateema oli "Samasus ja muutuv maailm". Maailmakongressist võttis osa umbes 300 delegaati ja sama palju vaatlejaid. Kongressil oli kaks plenaaristungit: avamisel ja lõpetamisel. Vahepealse aja jooksul töötas viis sektsiooni: "Etnopoliitika ja õigus" "Kultuur, keel ja haridus" "Meedia ja ajakirjandus" "Tervis, demograafia ja perekond" V maailmakongress @ fennougria.ee IV kongress: Noored on meie tulevik Andres Heinapuu: Sugulased, palju teid on? @kes-kus.ee
C-27J Spartan

C-27J (Alenia C-27J Spartan) on keskmise suurusega kahe mootoriga militaartranspordilennuk, mis on väljatöötatud lennukist G.222 (C-27A). Lennukil on samad süsteemid ja mootorid mida kasutatakse ka lennukitel C-130J Hercules. Bulgaaria Õhujõud- 2011. aastaks on plaanitud hankida 5 lennukit. Kreeka Õhujõud - 12 Itaalia Lennuvägi - 12 Leedu Õhujõud - 1 (2 on veel plaanitud) Rumeenia Õhujõud - 7 on plaanitud (esimene peaks kohale jõudma 2008. aasta lõpuks, teised kuus aastaks 2012). USA õhuvägi - 78 Kanada soovib oma CC-115 Buffalod välja vahetada C-27J vastu Austraalia soovib oma DHC-4 Caribou samuti välja vahetada C-27J vastu
Filipiini meri

Filipiini meri on meri Vaikse ookeani lääneosas. Piirneb edelas Filipiinidega, läänes Taiwaniga, loodes Nansei (Riukiu) saartega, põhjas Jaapaniga, kirdes Ogasawara saartega, idas Mariaanidega ja kagus Belauga.
Now and Forever (Triinu Kivilaane album)

"Now and Forever" on Eesti laulja Triinu debüütalbum, mis ilmus 29. augustil 2008. Albumi andis välja 03|Studio. Albumi kallal hakati tööd tegema 2006. aastal. Albumilt on ilmunud 4 singlit "Home", "Fallen", "Be with You", ja "Is It Me". M. H. Fellenberg, trummid Andreas Noether, kitarrid KingFab, kitarrid, klahvpillid M. Ebermann M. Plötzki J. Wrede, bass https://www.discogs.com/Triinu-Kivilaan-Now-And-Forever/release/4018163 https://itunes.apple.com/nz/album/now-and-forever/id477254786 https://www.amazon.de/Now-Forever-Triinu-Kivilaan/dp/B001CRLGD0 http://erb.nlib.ee/?kid=24373096[alaline kõdulink]
Sõrve säär

Sõrve säär on neem Sõrve poolsaare lõunatipus. Sõrve sääre lõunatipp on Saaremaa kõige lõunapoolsem punkt. Maasäär eendub umbes 1,5 km pikkuse aheneva madala künnisena Kura kurku. Sealt edasi jätkuvad ligi 4 km lõuna suunas Vesitükimaa laiud. Aastast 1770 on Sõrve säärel tuletorn. Sõrve tuletorn oli kujutatud ka aastatel 1993–2017 Sõrve poolsaare lõunaosas eksisteerinud Torgu valla vapil. Sõrve sääre saksakeelne nimi on olnud Kap Zerel ja Kap Swalferort, venekeelne nimi мыс Церель ja мыс Свальферорт. Sõrve sääre ja Kuramaa vahel oleva Irbe väina sulgemiseks vaenlase sõjalaevadele ehitati Esimese maailmasõja ajal Sõrve säärele Peeter Suure merekindluse Väinamere positsiooni autonoomse osa Sõrve poolsaare Muhu väina Kura kurgu positsiooni Rannapatarei nr 43 305-mm suurtükkide positsioon. 1939. aasta sügisel ehitati Sõrve säärde Punalipulise Balti laevastiku Tallinna mereväebaasi Läänemere rannikukaitsesüsteemi Rannakaitsepatarei nr 315. Teise maailmasõja järel paigutati Sõrve säärde lihtsatele betoonalustele 130-mm suurtükipatareid, mis kaitsesid Irbe väina 25 kilomeetri kauguseni. Neile lisandus neli 180-mm suurtükki Karuste küla piires, mis olid suutelised tulistama juba 36 kilomeetri kaugusele. Taolised patareid paiknesid ka Kuramaa rannikul, kuid 1957. aastal see süsteem likvideeriti. Enne Eesti taasiseseisvumist paiknes Sääre külas merepiirivalve sideväeosa nr. 9864, Maantee külas NSV Liidu õhukaitsevägede 210. Punalipulise õhutõrjeraketibrigaadi 6. õhutõrjeraketidivisjon ja lokaatorijaama väeosa nr. 87235 ning Mõntu sadamas 3. üksiku piirivalve vahilaevade brigaadi piirivalvelaevade divisjoni laod – väeosa nr. 2395. . Sõrve sääre otsas Eesti piirivalve Sõrve kordoni lähedal asub linnuvaatlusjaam. Bruno Pao, Sõrve sääre otsa lood 13, Nädalalõpp: ajalehtede Hiiu Leht ja Meie Maa lisa, nr. 22, 2 september 2016 Bruno Pao, Sõrve sääre otsa lood. Merekultuuriline kogumik. 2004, 114 lk. ISBN: 9949105528 Bruno Pao, Sõrve sääre otsa lood 1, 11, 12, 17, Nädalalõpp: ajalehtede Hiiu Leht ja Meie Maa lisad
Sõrve kõrgustik

Sõrve kõrgustik (ka Sõrve kõrgendik) on väike kõrgustik Sõrve poolsaare keskosas ja selle kõrgus on 36,6 meetrit. Selle lavakõrgustiku astangutega on seotud suurimad suhtelised kõrgused Sõrve poolsaarel. Sõrve kõrgustik on Lääne-Saaremaa kõrgustiku lõunapoolne jätk ja tekkelt on see otsemoreen.
Flavr Savr

Flavr Savr oli Calgene'i geneetiliselt muundatud tomati brändinimi. See oli esimene geneetiliselt muundatud taim, mida lubati müüa inimtarbimiseks. Toode tuli turule 1994. aastal, kuid püsis seal vaid mõne aasta. Geneetilise muundamise abil taheti tomat muuta vastupidavamaks mädanemisele ja pehmenemisele. Tavalised modifitseerimata tomatid korjatakse ära toorelt ning neid järelküpsetatakse etüleeniga, mis toimib kui taimehormoon. Calgene'i sõnul võis Flavr Savri tomati ära korjata alles siis, kui see väädil küpseks sai, sest see ei pidanud nii kiiresti pehmenema. Tänu sellele oleks pikenenud ka tomati säilivusaeg. Kuid selgus, et Flavr Savri tomati säilivusaeg oli küll pikem, kuid see pehmenes nagu tavalised tomatid ja tuli seega enne täieliku küpsuse saavutamist põllult ära korjata. Flavr Savri hilisema arendusjärgu käigus parandati selle maitseomadusi, ristates teda tavaliste tomatisortidega. Kuigi USA Toidu- ja Ravimiamet (FDA) ei nõudnud Flavr Savri tomatite märgistamist, olid nad kallima hinna tõttu tarbijate jaoks selgelt eristatavad.
Shyok

Shyok on jõgi Aasias. Algab Karakorami mägedest. Ülemjooksul voolab kagu suunas, seejärel pöördub loodesse ja voolab Karakorami jalamil. Suubub paremalt Indusesse. Shyoki jõgi läbib Indiat ja Pakistani.
Earl Boykins

Earl Antoine Boykins (sündinud 2. juunil 1976 Clevelandis Ohios) on Ameerika Ühendriikide endine elukutseline korvpallur, kes mängis korvpalliliigas NBA kümne klubi koosseisus kokku 13 hooaega. 165 cm pikkune Boykins on üldse üks lühemaid NBA mängijaid, temast on lühem olnud üksnes Muggsy Bogues (160 cm). Boykins jäi 1998. aasta NBA draft'ist valimata. Aastatel 1999–2003 jõudis ta mängida järjest koguni viies NBA meeskonnas, misjärel teenis 2003. aastal Denver Nuggetsilt viieaastase lepingu. Oma parimal, 2006/07. hooajal tõi Boykins Nuggetsi kasuks keskmiselt 15,2 punkti, 2 lauapalli ja 4,3 resultatiivset söötu mängus, kuni ta vahetati keset hooaega Milwaukee Bucksi. Hooaja lõpuni Bucksis mänginud Boykins jõudis seejärel lühikest aega esindada Charlotte Bobcatsi, Washington Wizardsi, uuesti Bucksi ja viimasena Houston Rocketsi meeskonda. Boykins on üks kuulsamatest NBA mängijatest, kes on mänginud Eestis. Hooajal 2008/09 osales ta Bologna Virtuse rivistuses Tartus EuroChallenge'i mängus Tartu Rocki vastu. Earl Boykins – NBA.com Earl Boykins – Basketball-Reference.com
Primera División

See artikkel räägib Hispaania jalgpalli kõrgeimast liigast. Teiste tähenduste kohta vaata lehekülge Primera División (täpsustus). Primera División (ka La Liga; praegune ametlik nimi sponsorite tõttu LaLiga EA Sports) on Hispaania jalgpalli liigasüsteem‎i kõrgeim liiga. See on üks Euroopa tugevamaid liigasid Inglismaa Premier League ja Itaalia Serie A kõrval. Pangaga Banco Bilbao Vizcaya Argentaria 4. juulil 2008 sõlmitud kolmeaastase lepingu kohaselt oli liiga ametlik nimi alates 2008–2009 hooajast Liga BBVA. Eelmised kaks aastat kandis seda nime Segunda División ehk teine liiga, mis muudatuste järel hakkas kandma nime Liga Adelante (Adelante on BBVA slogan). Lepingut pikendati aga veel ja nii püsisid liigade nimed samad 2016. aastani. Alates 2023. aastast on ettevõtte Electronic Arts (EA) järgi liiga nimi LaLiga EA Sports. Enim väravaid Hispaania kõrgliiga klubides löönud mängijad. Seisuga hooaeg 2023/24. Enim mänge Hispaania kõrgliiga klubides pidanud mängijad. Seisuga hooaeg 2023/24. Alates 2008–2009 hooajast jagab La Liga individuaalseid auhindu Hispaania jalgpalli liigasüsteem Liga de Fútbol Profesional. Neid kutsutakse La Liga auhindadeks (inglise keeles La Liga Awards). 2013–2014 hooajast jagatakse ka auhindu "La Liga kuu parim mängija" ja "La Liga kuu parim peatreener". Lisaks tunnustab Hispaania spordileht Marca igal aastal hooaja parimaid mängijaid, treenereid ja kohtunikke. Iga auhind on nimetatud jalgpallis tuntust kogunud isiku järgi. Di Stéfano auhind – parim mängija Guruceta auhind – parim kohtunik Miguel Muñozi auhind – parim treener Pichichi auhind – parim väravalööja Zamora auhind – parim väravavaht Zarra auhind – parim hispaanlasest väravalööja Karl Jakob Hein – Valladolidi Real (2024–) La Liga koduleht
Hispaania jalgpalli liigasüsteem

Liga de Fútbol Profesional on Hispaania jalgpalli liigasüsteem. See võeti kasutusele 1928–1929 hooajal ja seda haldab Hispaania kuninglik jalgpalliliit. Liigasüsteemi tugevuselt esimene ja teine liiga on vastavalt Primera División ja Segunda División. Nõrgema tasemega liigad on Segunda División B ja Tercera División. Primera División (20 meeskonda) Segunda División (22 meeskonda) Primera Federación (20 meeskonda jagatud 2 alagruppi) Segunda División RFEF (100 meeskonda jagatud 5 alagruppi) Tercera Federación (364 meeskonda jagatud 18 alagruppi) La Liga koduleht Kohad ja tulemused nelja liiga mängudest
Vesitükimaa laiud

Vesitükimaa laiud on mitu laidu Saare maakonna Saaremaa valla lõunaosas Sõrve säärest lõuna pool. Vesitükimaa laidude hulka kuuluvad Siiasaar, Lombimaa, Vesitükimaa ja Kuivasääre-maa (Pitkasääremaa). Koos Sõrve sääre lõunaosaga moodustavad maastikukaitseala. Ala maismaa pindala on 10,8 ha, veeosa pindala on 149,7 ha, kokku 160,5 ha. Saared võeti kaitse alla aastal 1971, aastast 2018 kuuluvad nad Sääre looduskaitseala koosseisu. Vesitükimaa laiud koosnevad jääsulamisvete kruusakast veeriselisest settest. Seetõttu toimuvad geoloogilised protsessid väga kiiresti ning laidude suurus, kuju ja asukoht muutuvad pidevalt. Ala on tähtis ornitoloogiliselt (veelindude ränne ja pesitsemine), samuti hallhüljeste lesilana. Vesitükimaa laiud Eesti looduse infosüsteemis (vaadatud 09.04.2013)
Vesitükk

Vesitükk (ka Vesitükimaa, Vesitüki) on 5,4 hektari suurune saar (laid) Saare maakonnas Saaremaa vallas Sääre küla alal, Sõrve säärest lõunas. Saare rannajoone pikkus on 2 kilomeetrit. Saar asub 200 meetrit Lombimaast lõunas. Saare kirdeosas on kaks neeme. Saar on liivase pinnamoega. Saarel asub hallhüljeste lesila. Vesitükimaa hoiuala Vesitükimaa laiud Vesitükk Eesti looduse infosüsteemis
Aleksander Kwaśniewski

Aleksander Kwaśniewski (sündinud 15. novembril 1954 Białogardis) on Poola poliitik, Poola president aastatel 1995–2005. Aleksander Kwaśniewski on õppinud majandust Gdański Ülikoolis. 1985–1987 oli ta Poola RV noorsoominister. 1990–1995 oli ta Poola Sotsiaaldemokraatliku Partei esimees. Ta võitis 1995. aasta presidendivalimised, kogudes teises voorus 51,7% häältest Lech Wałęsa 48,3% vastu. Ta valiti teiseks ametiajaks 2000. aastal 53,9% häältega. Aleksander Kwaśniewski kuulub Demokraatlike Vasakpoolsete Liitu. 1998 Maarjamaa Risti ketiklassi teenetemärk 2002 Valgetähe ketiklassi teenetemärk Aleksander Kwaśniewski koduleht Poola endine president: Euroopast saab föderatsioon (intervjuu ajalehele Postimees)
Hispaania Jalgpalliliit

Hispaania Jalgpalliliit (hispaania keeles Real Federación Española de Fútbol, RFEF) on Hispaania jalgpalli katusorganisatsioon. See juhib riigi jalgpalliigat La Liga, karikavõistlusi Copa del Rey, Supercopa de España ja Copa RFEF ning Hispaania rahvuskoondist, Hispaania jalgpallinaiskonda ja noortekoondisi, samuti saalijalgpallikoondisi. Lisaks La Ligale korraldab Hispaania jalgpalliliit teiste kõrgemate liigade Primera Divisióni, Segunda Divisióni ja Segunda División B tööd ning haldab piirkondlike jalgpalliliitude abil Tercera Divisióni. Liidu peakorter asub Las Rozasis, riigi pealinna Madridi lähedal. Hispaania kuninglik jalgpalliliit loodi 1909. aastal. Rahvusvaheline Jalgpalliliidu FIFA liige ollakse 1913. aastast ja Euroopa Jalgpallidu UEFA liige 1954. aastast. Liidu president on 2018. aastast Luis Rubiales. Rahvuskoondise peatreener on 2008. aastast Vicente del Bosque. Hispaania kuningliku jalgpalliliidu koduleht "Spain wants Rubiales kiss row to be 'MeToo moment'". BBC News (Briti inglise). 25. august 2023. Vaadatud 26. augustil 2023.
Banco Bilbao Vizcaya Argentaria

Banco Bilbao Vizcaya Argentaria, S.A. (BBVA) on rohkem kui 40 riigis tegutsev Hispaania pank. Panga tähtsamad tegutsemiskohad on Hispaania, Ladina-Ameerika, Itaalia ja Portugal. Pank alustas tegevust 1999. aastal Banco Bilbao Vizcaya ja Argentaria panga liitumisel. Peakorter asub Bilbaos. Pangal on ligi 91 000 töötajat. BBVA on noteeritud Madridi väärtpaberibörsil ja kuulub indeksisse IBEX 35. BBVA oli Hispaania jalgpalli meistriliiga (Primera División) peasponsor aastail 2008–2016. BBVA koduleht
Hispaania jalgpallikoondis 2008. aasta Euroopa meistrivõistlustel jalgpallis

Hispaania jalgpallikoondis 2008. aasta Euroopa meistrivõistlustel jalgpallis Seisuga 29. juuni 2008. Peatreener: Luis Aragonés Hispaania jalgpallikoondis 2008. aasta Euroopa meistrivõistlused jalgpallis
Truup

Truup (ka teetruup; varasemas eesti keeles on kasutatud ka sõna trumm) on rajatis, mille abil juhitakse voolavat vett. Truupi võib defineerida nii: truup on mistahes suuruse ja mistahes kujuga kinnise perimeetriga veejuhe. Tavaliselt juhitakse truubiga vesi tee alt läbi. Levinuim truup on teetammi läbiv toru. Tänapäeval valmistatakse truupe peamiselt terasest, betoonist või plastmassist. Minevikus valmistati truupe sageli kivist. Leidub ka nende materjalide kombinatsioone, näiteks võidakse truubi põhi valmistada betoonist ja ülejäänud osa terasest, samuti võib muus osas terasest tehtud truubile lisada betoonist otsad. Läbilõikelt võivad truubid olla väga erinevad. Kõige sagedasemad on ümmarguse, elliptilise, tasase põhjaga, pirni- ja ristkülikukujulise ristlõikega truubid. Ka mõõtmetelt, nii läbilõike kui pikkuse poolest leidub väga mitmesuguseid truupe. Teealuseid torutunneleid rajatakse ka läbipääsuks loomadele. Kui vooluveekogu on olemasolevatest truupidest märksa laiem, võib mitu truupi kõrvuti panna. Ameerika Ühendriikide seadused näevad ette, et kui kõrvuti asetatud truubid on kokku laiemad kui 20 jalga (6 meetrit), siis moodustavad nad juriidilises mõttes silla. Riiklikul sillainspektsioonil tekib seejärel kohustus neid truupe korrapäraselt kontrollida. Truupe on vaja kontrollida sellepärast, et kui truup kokku variseb, siis tavaliselt saab ka üle truubi kulgev tee tugevalt kahjustada. Kergesti võib ka juhtuda, et kui veevool läbi truubi katkeb, siis võib endise truubi juurde tekkida üleujutus, kuni vesi endale uue väljapääsu leiab (ja mitte tingimata sobivas kohas). Mõlemad on ennegi põhjustanud inimohvritega õnnetusi. Düüker ehk altjuhe